Diari Oficial de la Generalitat Valenciana


Sumari del DOGV 9022, del 17-02-2021 (2021/1366)

RESOLUCIÓ de 5 de febrer de 2021, de la Conselleria d'Hisenda i Model Econòmic, per la qual s'estableix la quantitat mensual de percepció en l'exercici 2020 i la quantitat inicial de percepció per a l'exercici 2021, de les beques sotmeses a l'àmbit d'aplicació del Decret 132/2009, de 4 de setembre, del Consell.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9022

Data del DOGV
:   17-02-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/1366


Data del document
:   05-02-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic
    * ajuda pública

RESOLUCIÓ de 5 de febrer de 2021, de la Conselleria d'Hisenda i Model Econòmic, per la qual s'estableix la quantitat mensual de percepció en l'exercici 2020 i la quantitat inicial de percepció per a l'exercici 2021, de les beques sotmeses a l'àmbit d'aplicació del Decret 132/2009, de 4 de setembre, del Consell. [2021/1366]  
Vist el que es disposa en l'article 17 del Decret 132/2009, de 4 de setembre, del Consell, pel qual es regula la concessió de beques, publicat en el Diari Oficial de la Generalitat Valenciana de 8 de setembre de 2009, per a la fixació de la quantia d'aquestes beques, així com l'increment anual d'aquesta quantia, on s'aplica el mateix increment global previst per a la despesa del sector públic valencià d'acord amb la Llei de pressupostos de cada any.  
Vist que per Resolució de 12 de febrer de 2019, de la Conselleria d'Hisenda i Model Econòmic, s'estableix en 1.064,49 euros, la quantitat inicial de percepció en l'exercici 2019 de les beques sotmeses a l'àmbit d'aplicació de l'esmentat Decret 132/2009 del Consell. Aquesta resolució preveia que la quantitat de 1.064,49 euros havia de ser incrementada, si escau, amb l'increment salarial addicional de conformitat amb el que s'estableix en la disposició addicional tercera del Decret llei 1/2019, de 18 de gener, del Consell.  
Vist l'Acord de 8 de novembre de 2019, del Consell, d'aprovació d'un increment salarial addicional en les retribucions del personal al servei del sector públic de la Generalitat, en aplicació del Decret llei 1/2019, en virtut del qual la quantia mensual de les beques es va a incrementar un 0,25 % amb efectes d'1 de juliol de 2019.  
Vist que el Decret llei 18/2020, de 27 de novembre, de 2020, de modificació de la Llei 10/2019, de 27 de desembre, de pressupostos de la Generalitat per a l'exercici 2020, en l'apartat quatre del seu article únic contempla un increment del 2 % en les retribucions del personal al servei del sector públic sotmés a règim administratiu i estatutari, respecte a les vigents a 31 de desembre de 2019.  
Vistos els increments retributius establits en el Reial decret llei 2/2020, de 21 de gener, de 2020, pel qual s'aproven mesures urgents en matèria de retribucions en l'àmbit del sector públic, i en el citat Decret llei 18/2020, de 27 de novembre, de 2020 de modificació de la Llei 10/2019, de 27 de desembre, de pressupostos de la Generalitat per a l'exercici 2020 -pel qual es traslladen els criteris i exigències establits per l'Estat, en relació a les polítiques de despeses de personal- així com allò que preceptua l'article 18.2 de la Llei 11/2020, de 30 de desembre, de pressupostos generals de l'Estat per a l'any 2021, en relació amb la disposició transitòria tercera de la Llei 4/2020, de 30 de desembre, de pressupostos de la Generalitat per a l'exercici 2021, i de conformitat amb l'informe favorable de la Direcció General de Pressupostos, resolc:  
  
Establir en 1.088,43 euros, la quantitat mensual de percepció per a l'exercici 2020 i la quantitat inicial de percepció per a l'exercici 2021, de les beques sotmeses a l'àmbit d'aplicació del Decret 132/2009, de 4 de setembre, del Consell, pel qual es regula la concessió de beques. Aquesta quantitat de 1.088,43 euros haurà de ser incrementada, si s'escau, durant l'exercici 2021, conforme al que s'estableix en la disposició transitòria tercera de la Llei 4/2020, de 30 de desembre, de Pressupostos de la Generalitat per a l'exercici 2021.  
  
València, 5 de febrer de 2021.- El conseller d'Hisenda i Model Econòmic: Vicent Soler i Marco.